## El secretari autonòmic d’Infraestructures participa en la Jornada d’Innovació en Carreteres

*** La trobada ha sigut organitzada per la Càtedra de Torrescámara de la Universitat Politècnica de València**

El secretari autonòmic d’Infraestructures i Transports, José Vicente Dómine, ha participat en la inauguració de la Jornada d’Innovació en Carreteres organitzada per la Càtedra de Torrescámara de la Universitat Politècnica de València (UPV).

Durant la seua intervenció, el secretari autonòmic ha ressaltat “el compromís de la Generalitat per avançar cap a carreteres cada vegada més eficients, segures i connectades” i ha assenyalat que “esta jornada serà molt útil per al programa que ha posat en marxa la consellera Salomé Pradas i que inclou tres noves infraestructures importants: l’eix de la ceràmica, l’autovia transversal CV-60 i l’autovia del Baix Segura”.

En la trobada també han participat el subdirector general de Sostenibilitat i Innovació de la Direcció General de Carreteres del Ministeri de Transports i Mobilitat Sostenible, Antonio Muruais; el vicerector d’Internacionalització i Comunicació de la UPV, José Monserrat, i el president de Torrescámara i de la Càtedra Torrescámara, Juan Cámara

Fecha: 29/02/2024